"ทรัมป์" เรียกร้องเฟดลดดอกเบี้ยเพื่อให้สหรัฐได้เปรียบในการแข่งขัน - FINNOMENA
ทรัมป์ทวีตข้อความเรียกร้องให้ธนาคารกลางสหรัฐ (เฟด) ปรับลดอัตราดอกเบี้ยเพื่อให้สหรัฐได้เปรียบในการแข่งขันกับประเทศอื่น
30 ม.ค. 2563

ทรัมป์ทวีตข้อความเรียกร้องให้ธนาคารกลางสหรัฐ (เฟด) ปรับลดอัตราดอกเบี้ยเพื่อให้สหรัฐได้เปรียบในการแข่งขันกับประเทศอื่น
ทรัมป์ทวีตข้อความว่า เฟดควรดำเนินการอย่างชาญฉลาดด้วยการปรับลดอัตราดอกเบี้ย เพื่อให้อัตราดอกเบี้ยของเราแข่งขันได้กับประเทศอื่น เราจะได้หันมาให้ความสำคัญต่อการชำระหนี้ และการรีไฟแนนซ์หนี้ของประเทศ
แม้ว่าเฟดปรับลดอัตราดอกเบี้ยถึง 3 ครั้งในปีที่แล้ว แต่ทรัมป์ก็ระบุว่าเฟดล่าช้าเกินไปในการผ่อนคลายนโยบายการเงิน ดังนั้นจึงถึงเวลาแล้วที่เฟดควรปรับลดอัตราดอกเบี้ย หลังจากล่าช้ามา 2 ปี
ทั้งนี้ เฟดจัดการประชุมนโยบายการเงินในวันที่ 28-29 ม.ค. ขณะที่มีการคาดการณ์ว่าเฟดจะยังคงตรึงอัตราดอกเบี้ยในการประชุมเดือนนี้ หลังจากที่เฟดส่งสัญญาณก่อนหน้านี้ในการคงอัตราดอกเบี้ยตลอดทั้งปีนี้
ที่มา : https://www.cnbc.com/2020/01/28/trump-says-the-fed-should-cut-rates-so-the-us-could-then-focus-on-paying-off-refinancing-debt.html
แท็ก:
แชร์บทความ: